stanford-oval/wikipedia huggingface dataset:
רוקדים עם כוכבים (עונה 2, קשת)
מדרוג

| פרק | פרק | תאריך שידור מקורי | נתוני צפייה | נתוני צפייה | מקור |
| --- | --- | --- | --- | --- | --- |
| 1 | פרק הבכורה | 30 במאי 2023 | 14.9% | 446,000 |  |
| 2 | ערב הפתיחה השני | 31 במאי 2023 | 19.8% | 543,000 |  |
| 3 | הדחה ראשונה | 5 ביוני 2023 | 18.5% | 483,000 |  |
| 4 | המשבר של אלה לי | 7 ביוני 2023 | 16.4% | 412,000 |  |
| 5 | ערב ריקודים לוהטים | 10 ביוני 2023 | 15.4% | 377,000 |  |
| 6 | הריקודים הקשים בעולם | 14 ביוני 2023 | 14.6% | 372,000 |  |
| 7 | פרק הדחה | 15 ביוני 2023 | 12.5% | 320,000 |  |
| 8 | הריקוד המשוגע | 17 ביוני 2023 | 15.7% | 410,000 |  |
| 9 | תחרות הריקוד המרגש | 21 ביוני 2023 | 17.1% | 440,000 |  |
| 10 | הריקוד המרגש חלק ב' | 25 ביוני 2023 | 16.9% | 467000 |  |
| 11 | תחרות הריקוד הישראלי | 28 ביוני 2023 | 15.9% | 440,000 |  |
| 12 | הריקוד הישראלי חלק ב' | 2 ביולי 2023 | 20% | 531,000 |  |
| 13 | ריקוד פלילי | 5 ביולי 2023 | 14.8% | 375,000 |  |
| 14 | הדחה דרמטית | 9 ביולי 2023 | 17% | 434,000 |  |
| 15 | קרב המנטורים | 12 ביולי 2023 | 13.5% | 374,000 |  |
| 16 | הזדמנות אחרונה | 16 ביולי 2023 | 14.8% | 353,000 |  |
| 17 | מי יחזור לתחרות? | 19 ביולי 2023 | 14.5% | 405,000 |  |
| 18 | LIVE | 25 ביולי 2023 | 15.1% | 451,000 |  |
| 19 | לייב- ריקודי סרטים | 27 ביולי 2023 | 16.3% | 449,000 |  |
| 20 | זמרים ברחבה בהפתעה | 2 באוגוסט 2023 | 15.4% | 378,000 |  |
| 21 | שירי אירוויזיון | 5 באוגוסט 2023 | 16.4% | 434,000 |  |
| 22 | דו-קרב בשידור חי | 9 באוגוסט 2023 | 16.2% | 421,000 |  |
| 23 | ספיישל סטטיק | 12 באוגוסט 2023 | 16.8% | 455,000 |  |
| 24 | ריקוד החול של גיה | 16 באוגוסט 2023 | 16.4% | 422,000 |  |
| 25 | חצי הגמר | 19 באוגוסט 2023 | 17.7% | 441,000 |  |
| 26 | חצי הגמר- המשך | 23 באוגוסט 2023 | 16.1% | 378,000 |  |
| 27 | תחרות ריקודי העונה | 26 באוגוסט 2023 | 13.7% | 357,000 |  |
| 28 | הגמר | 30 באוגוסט 2023 | 21% | 601,000 |  |
| ממוצע עונתי | ממוצע עונתי | ממוצע עונתי | 14.8% | 429,000 | - |
↑  בעקבות פציעה ארטיום לא השתתף והרקדנית רומי נוף (רקדה שם שי גל) החליפה אותו
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
הערות שוליים

↑  עזר זומן להנחות את התוכנית במהלך העונה השנייה בעקבות לידתה של לוסי איוב
↑  רייטינג: "האח הגדול" מול "רוקדים עם כוכבים" - מי ניצחה בקרב הענקיות?, באתר אייס, 31 במאי 2023
↑  רייטינג: רוקדים עם כוכבים בהתפוצצות, רשת 13 התרסקה בענק, באתר אייס, 1 ביוני 2023
↑  רייטינג: רוקדים עם כוכבים בנוק-אאוט לרשת 13 וערוץ 14, באתר אייס, 6 ביוני 2023
↑  רייטינג: רוקדים עם כוכבים שוב מרסקת את האח הגדול?, באתר אייס, 8 ביוני 2023
↑  רייטינג: רוקדים עם כוכבים והאח הגדול בקרב מטורף, הפטריוטים מתרסקים?, באתר אייס, 11 ביוני 2023
↑  רייטינג: האח הגדול ורוקדים עם כוכבים בקרב צמוד במיוחד, באתר אייס, 15 ביוני 2023
↑  רייטינג: קשת ורשת צמודות מתמיד, מי ניצחה בפריים טיים?, באתר אייס, 16 ביוני 2023
↑  רייטינג: האח הגדול שוב קורס מול רוקדים עם כוכבים?, באתר אייס, 18 ביוני 2023
↑  רייטינג: רוקדים עם כוכבים משאירה אבק להאח הגדול, באתר אייס, 22 ביוני 2023
↑  רייטינג: האח הגדול שוב מתפרק מול רוקדים עם כוכבים, באתר אייס, 26 ביוני 2023
↑  רייטינג: האח הגדול שוב מובס, כאן 11 בניצחון היסטורי, באתר אייס, 29 ביוני 2023
↑  רייטינג: רוקדים עם כוכבים מרסקת את האח הגדול והפטריוטים, באתר אייס, 3 ביולי 2023
↑  רייטינג: כאן 11 חוגגים, רוקדים עם כוכבים והאח הגדול בקרב צמוד, באתר אייס, 6 ביולי 2023
↑  רייטינג: האח הגדול שוב הובסה מול רוקדים עם כוכבים?:, באתר אייס, 9 ביולי 2023
↑  רייטינג: האח הגדול ניצח את רוקדים עם כוכבים והפטריוטים , באתר אייס, 13 ביולי 2023
↑  רייטינג: רוקדים עם כוכבים והאח הגדול בקרב צמוד:, באתר אייס, 17 ביולי 2023
↑  רייטינג: רייטינג: רוקדים עם כוכבים שוב חגגה מול האח הגדול, באתר אייס, 20 ביולי 2023
↑  רייטינג: האח הגדול ורוקדים עם כוכבים בקרב ענקים, הפטריוטים יציבים, באתר אייס, 26 ביולי 2023
↑  רייטינג: רוקדים עם כוכבים והאח הגדול בקרב צמוד במיוחד, באתר אייס, 28 ביולי 2023
↑  רייטינג: 'האח הגדול' הפסיד ל'רוקדים עם כוכבים', 'הפטריוטים' צנחו, באתר אייס, 3 באוגוסט 2023
↑  רייטינג: 'רוקדים עם כוכבים' ו'האח הגדול' בקרב צמוד, 'הפטריוטים' מאחור, באתר אייס, 6 באוגוסט 2023
↑  רייטינג: 'רוקדים עם כוכבים' ו'האח הגדול' בקרב צמוד, 'הפטריוטים' מאחור, באתר אייס, 9 באוגוסט 2023
↑  רייטינג: 'רוקדים עם כוכבים' ו'האח הגדול' בקרב צמוד, 'הפטריוטים' התרסקו, באתר אייס, 13 באוגוסט 2023
↑  רייטינג: 'רוקדים עם כוכבים' חגגה מול 'האח הגדול', 'הפטריוטים' דעכו, באתר אייס, 17 באוגוסט 2023
↑  רייטינג: 'האח הגדול' ו'רוקדים עם כוכבים' בקרב לוהט, 'הפטריוטים' בצניחה?, באתר אייס, 20 באוגוסט 2023
↑  רייטינג: האח הגדול ורוקדים עם כוכבים בקרב דרמטי, מי ניצחה?, באתר אייס, 24 באוגוסט 2023
↑  רייטינג: האח הגדול ורשת 13 מתפוצצים, הפטריוטים בצניחה , באתר אייס, 27 באוגוסט 2023
↑  רייטינג: רוקדים עם כוכבים שוברת שיאים בגמר מחשמל, באתר אייס, 31 באוגוסט 2023
Chkrootkit

| --- | --- |

 גרסה אחרונה:  0.57 (13 בינואר 2023) 
 מערכת הפעלה:  לינוקס
 סוג רישיון:  הרישיון הציבורי הכללי של גנו
 קוד מקור:  ftp://chkrootkit.org/pub/seg/pac/ 
 קטגוריה:  סורק Rootkit
 www.chkrootkit.org
 
Chkrootkit‏ (ראשי תיבות של "Check Root Kit") הוא כלי לבדיקות אבטחה, סריקה ואיתור של יישומי Rootkit וקובצי דלת אחורית, מבוסס קוד פתוח ומותאם למערכות הפעלה דמויות לינוקס.
הכלי מאתר קבצים חשודים באמצעות מספר דרכים:
חיפוש ביטויים רגולרים בתוך מידע טקסטואלי.
חיפוש מידע בתהליכים שרצים במערכת.
איתור מחרוזות חשודות.
שימוש

השימוש הסטנדרטי בכלי chkrootkit, בסביבת יוניקס, יתבצע כדלקמן:
$ chkrootkit
 
ROOTDIR is `/'
Checking `amd'...                                           not found
Checking `basename'...                                      not infected
Checking `biff'...                                          not found
Checking `chfn'...                                          not infected
Checking `chsh'...                                          not infected
Checking `cron'...                                          not infected
Checking `crontab'...                                       not infected
Checking `date'...                                          not infected
Checking `du'...                                            not infected
Checking `dirname'...                                       not infected
ניתן לשלב ערכים נוספים:
chkrootkit -l: תציג רשימה של הבדיקות הזמינות.
chkrootkit -v: תציג את הגרסה הנוכחית של הכלי המותקן.
chkrootkit -h: תציג את ספר הוראות של פקודה זו.
ראו גם

בדיקת חדירות
דלת אחורית
סורק פגיעות
סוס טרויאני (תוכנה)
Rkhunter
1933 בארץ ישראל

| 0 | 1 | 2 | 3 |
| --- | --- | --- | --- |
| «««   1932  1931 1930 | 1933  בארץ ישראל |  »»»  1934   1935   1936 |  |
 כל ערכי השנים בארץ ישראל  כרונולוגיה של אזור ארץ ישראל  אירועים בולטים בעולם ב-1933 פורטל היישוב • לוח שנה של שנת 1933
להלן אירועים בולטים שהתרחשו במהלך שנת 1933 בארץ ישראל תחת שלטון המנדט הבריטי.
הנהגה

שלטון המנדט
הנציב העליון - סר ארתור ווקופ
הנהגת היישוב
פרק זה לוקה בחסר. אנא תרמו לוויקיפדיה ו.
אירועים בולטים

פרק זה לוקה בחסר. אנא תרמו לוויקיפדיה ו.
1 בינואר – הקמת קואופרטיב חברת האוטובוסים "אגד" כתוצאה ממיזוג של ארבע חברות תחבורה ציבורית קטנות במרכז הארץ.
30 בינואר – נוסדה תנועת עליית הנוער בגרמניה במטרה להסדיר את יישובם מחדש של הנוער היהודי בקיבוצים ובכפרי הנוער בארץ ישראל שם הם יוכשרו לעבודה חקלאית.
16 ביוני – רצח חיים ארלוזורוב: שני מתנקשים רוצחים את חיים ארלוזורוב, ממנהיגי היישוב וראש המחלקה המדינית של הסוכנות היהודית, בעת שארלוזורוב הלך יחד עם אשתו לאורך חופי תל אביב. הרצח עורר זעזוע עצום ביישוב, בשל אישיותו הבכירה של הנרצח וכישוריו יוצאי הדופן. החשד העיקרי נפל על אנשי התנועה הרוויזיוניסטית, שאיבתם לארלוזורוב והמסע כנגדו בעיתונם היו טריים עדיין בדעת הקהל.
29 בספטמבר – הנפתו הראשונה של דגל עברי בעת החדשה. הניפו רב החובל הארצישראלי אריה גרבנוב על אונייתו, אוניית הצי העברי הראשונה "עמנואל"
13 באוקטובר – מאורעות אוקטובר 1933 מתחילים בשביתה כללית והפגנה של ערביי ארץ ישראל, בתגובה על התגברות העלייה לארץ.
31 באוקטובר – נפתח באופן רשמי נמל חיפה.
אירועים בולטים > התיישבות

בערב ראש השנה החדשה, הוקם קיבוץ מעברות.
13 בנובמבר – נוסד המושב אלישיב על ידי קבוצת מהגרים יהודים מתימן.
נוסד הקיבוץ משמרות על ידי קבוצת מהגרים יהודים מרוסיה, ליטא ולטביה. (תאריך מדויק לא ידוע)
נוסד המושב רמות השבים על ידי קבוצת מהגרים יהודים מגרמניה. (תאריך מדויק לא ידוע)
נוסד המושבים הבאים: הדר עם, בית חרות, בית עובד, כפר חיים, בית ינאי, חגלה, אבן יהודה שהפכה בהמשך למושבה, כפר פינס.
נוסדו הקיבוצים הבאים: משמר השרון, כפר החורש.
26 בינואר - נוסד המושב רמת טיומקין. המושב התמזג עם נתניה בשנת 1948.
נולדו

פרק זה לוקה בחסר. אנא תרמו לוויקיפדיה ו.
14 בפברואר – גדליה גל, חבר הכנסת מטעם העבודה
22 בפברואר – גדעון פת, חבר הכנסת ושר בממשלות ישראל (נפטר ב-2020)
26 במרץ – ג'וקי ארקין, שחקן, רקדן ופנטומימאי ישראלי (נפטר ב-1996)
24 באוקטובר – יורם ארידור, חבר הכנסת ושר בממשלות ישראל
2 בנובמבר – יוסי גרבר, שחקן ישראלי (נפטר ב-2016)
נפטרו

פרק זה לוקה בחסר. אנא תרמו לוויקיפדיה ו.
(קטגוריה:ארץ-ישראלים שנפטרו ב-1933)
16 ביוני – חיים ארלוזורוב, מדינאי ופעיל ציוני (נרצח) (נולד ב-1899)
חיים ארלוזורוב
תעוקת לב על שם פרינצמטאל

| --- | --- |
 תחום:  קרדיולוגיה 
 גורם:  vasospasm 
 תסמינים:  כאב חזה 
 טיפול:  pharmaceutical preparation of nitroglycerin 
 קישורים ומאגרי מידע
 MeSH:  D000788
 סיווגים
 ICD-10:  I20.1 
 
תעוקת לב על שם פרינצמטאל (באנגלית: Prinzmetal's angina,‏ ידועה גם בשמות "Variant angina", "vasospastic angina"‏, "angina inversa"‏, "coronary vessel spasm",‏ ו-"coronary artery vasospasm") היא תופעה שבה התכווצות (ספאזם) של העורקים הכליליים (כלי הדם המזינים את שריר הלב), גורמת לתסמינים של תעוקת לב (אנגינה).
בעוד שתעוקת לב רגילה נגרמת לרוב בעקבות היצרות קבועה של העורקים הכליליים בשל תהליך של טרשת עורקים (הצטברות של משקעים על דפנות העורק), תעוקת לב על שם פרינצמטאל היא תוצאה של התכווצות זמנית של השריר החלק שמרכיב את העורקים הכליליים, הגורמת להיצרות העורקים וכתוצאה מכך לירידה בזרימת הדם אל שריר הלב. בניגוד לתעוקת לב רגילה, המופיעה לרוב בזמן פעילות גופנית או מאמץ, תעוקה על שם פרינצמטאל עשויה להופיע במנוחה ולעיתים אף בעת שינה.
תסמינים של תעוקת לב תוארו לראשונה בשנת 1768 על ידי דוקטור ויליאם הבארדן, שתיאר אותם ככאבים התקפיים בחזה הנגרמים כתוצאה מחסימה בעורקים הכליליים. כאבים אלו הופיעו בעיקר במאמץ גופני והוקלו לאחר מנוחה או שימוש בניטרוגליצרין. בשנת 1959 תיאר דוקטור מיירון פרינצמטאל סוג שונה של תעוקת לב, המופיע בזמן מנוחה או שינה וללא קשר לפעילות גופנית.
תעוקת לב על שם פרינצמטאל מתאפיינת בכאבים בחזה המופיעים בדרך כלל בשעות הערב המאוחרות או בשעות הבוקר המוקדמות, ומלווים לעיתים בעליית מקטע ST בתרשים הא.ק.ג.. התופעה שכיחה יותר בנשים מאשר בגברים, וכן שכיחה יותר באנשים ממוצא יפני ובמעשנים. על אף שתעוקת לב על שם פרינצמטאל בהגדרתה אינה מקושרת למחלת כלי דם כלילית ואינה מקושרת למאמץ, גם חולים הסובלים ממחלה כלילית או סובלים מכאבים בחזה בעת מאמץ, עשויים להיות מאובחנים עם תעוקת לב על שם פרינצמטאל אם הוכח שהסימפטומים נגרמים אצלם כתוצאה מכיווץ של העורקים הכליליים.
אצל חלק מהחולים עשויה תעוקה על שם פרינצמטאל להתלוות להפרעות נוספות בכיווץ של כלי דם כדוגמת מחלת רנו ומיגרנה.
חולים הסובלים מתעוקת לב על שם פרינצמטאל ונוטלים את הטיפול התרופתי המקובל, נהנים לרוב מפרוגנוזה חיובית. אחוזי ההישרדות לאחר 5 שנים מוערכים בכ-90 אחוזים.
סימנים וסימפטומים

תעוקת לב על שם פרינצמטאל מתבטאת באפיזודות חוזרות של כאבים בחזה, המלווים בכאבי ראש, הזעה מוגברת וירידה בסבילות למאמץ גופני. בניגוד לחולים הסובלים מתעוקת לב רגילה, הסימפטומים בתעוקה על שם פרינצמטאל יופיעו לרוב בזמן מנוחה או שינה ולרוב בשעות הבוקר המוקדמות או בשעות הלילה המאוחרות. תעוקה על שם פרינצמטאל אינה גורמת לרוב לאוטם שריר הלב.
בדיקות של תפקוד הלב והעורקים הכליליים, שיבוצעו בחולים עם תעוקת חזה על שם פרינצמטאל בזמן שהתסמינים אינם נוכחים, לא ימצאו לרוב פתולוגיות כלשהן. כשני שלישים מהחולים עם תעוקה על שם פרינצמטאל אכן יסבלו מהיצרות טרשתית בכלי הדם הכליליים הגדולים, אך היצרות זו תהיה לרוב קלה ולא תואמת את חומרת התסמינים. חולים הסובלים מתעוקה על שם פרינצמטאל ובנוסף לכך סובלים מהיצרות טרשתית של יותר מ-70 אחוזים בעורק כלילי אחד, או היצרות טרשתית המערבת מספר כלי דם כליליים, יסבלו במקרים רבים מסימפטומים חמורים יותר ומפרוגנוזה גרועה יותר. אצל חולים אלו, כמו גם אצל אחוז קטן מהחולים שאינם סובלים מהיצרות טרשתית, עלולה התכווצות של העורקים הכליליים לגרום לסימפטומים קשים בהם התעלפות, הלם קרדיוגני ודום לב. סימפטומים אלו נגרמים לרוב בשל התפתחות של אוטם שריר הלב או של הפרעות קצב קטלניות כתוצאה מהכיווץ הכלילי. חולים אלו דורשים טיפול מיידי המותאם לאופי ומהלך מחלתם
.
החשד לתעוקת לב על שם פרינצמטאל עולה במקרים הבאים:
המטופל מתלונן על סימפטומים המופיעים באופן התקפי בזמן מנוחה או שינה.
המטופל אינו מפתח תסמינים תעוקתיים בעת מבחן מאמץ.
המטופל מתלונן על תסמינים תעוקתיים אך הוא אינו סובל ממחלות לב וכלי דם נוספות.
מטופל ללא היסטוריה של מחלות לב וכלי דם הסובל מהתעלפויות חוזרות ללא הסבר.
גורמי סיכון

בניגוד לתעוקת לב רגילה, אנשים הסובלים מתעוקה על שם פרינצמטאל הם לרוב צעירים וללא גורמי סיכון רבים למחלת לב כלילית, למעט עישון.
תעוקת לב על שם פרינצמטאל מקושרת בחלק מהמקרים לצריכה של חומרים שונים, בהם ניקוטין, אלכוהול, מריחואנה, אמפטמינים וקוקאין. תרופות שונות עשויות לגרום גם הן להופעה של התקף תעוקתי, בין תרופות אלו כלולות תרופות הממריצות את מערכת העצבים הסימפתטית כדוגמת אפינפרין ודופמין, תרופות לכיווץ הרחם כמו ארגומטרין, תרופות לטיפול במיגרנה כגון טרילפטין, תרופות כימותרפיות כגון פלואורואורציל וכן תרופות פאראסימפטומימטיות המעוררות את מערכת העצבים הפאראסימפתטית כדוגמת מטאכולין. אספירין במינונים גבוהים עלול גם הוא לגרום לכיווץ של כלי הדם הכליליים.
גורם נוסף לתעוקת לב על שם פרינצמטאל הוא עלייה בהפרשה של קטכולאמינים (חומרים המעוררים את מערכת העצבים הסימפתטית), כתוצאה מלחץ פיזי, לחץ נפשי או חשיפה לקור.
מנגנון

המנגנון הגורם לכיווץ המשמעותי של כלי הדם הכליליים אינו לחלוטין ברור, עם זאת קיימות מספר השערות:
פגיעה בסינתוז NO‏ (Nitric oxide) - במצבי מנוחה מפרישה מערכת העצבים הפאראסימפתטית אצטילכולין. אצטילכולין גורם מצד אחד לכיווץ של השריר החלק במנגנון ישיר, אך מצד שני הוא גורם לתאי האנדותל לייצר את המולקולה NO, הגורמת להרפייה משמעותית של השריר החלק. ההרפייה הנגרמת כתוצאה מ-NO, היא בעלת אפקט חזק יותר מהכיווץ שגורם האצטילכולין עצמו. במצבים בהם תאי האנדותל אינם מתפקדים כמו שצריך, NO לא תיווצר או שתיווצר בכמות קטנה מדי, מה שיגרום לאצטילכולין לכווץ את כלי הדם ללא הפרעה. תאוריה זו מסבירה את הופעתה של התעוקה דווקא במנוחה, שכן אז מערכת העצבים הסימפתטית פעילה יותר ומופרש יותר אצטילכולין.
טרומבוקסן A2, סרוטונין, היסטמין ואנדותלין הם חומרים הגורמים לכיווץ של כלי דם ומופרשים כתוצאה משפעול של מערכת הקרישה. פעילות לא תקינה של מערכת הקרישה תגרום להפרשת חומרים אלו וכתוצאה מכך לכיווץ של כלי הדם הכליליים.
פעילות יתר של קולטני אלפא 1 בעורקים הכליליים, או שחרור יתר של קטכולאמינים הגורמים להפעלה של אותם הקולטנים, גורמים לכיווץ של העורקים הכליליים.
גורמים נוספים המקושרים להתפתחות של תעוקת לב על שם פרינצמטאל, כוללים תהליך טרשתי משמעותי בעורקים הכליליים וכן תת-פעילות של מערכת העצבים הפאראסימפתטית, שהיא האחראית על הרחבת כלי דם.
אבחנה

חולים הסובלים מכאבים בחזה בעלי אופי תעוקתי, מטופלים לרוב כסובלים מתסמונת כלילית חריפה. כחלק מהאבחנה מבוצעת בדיקת א.ק.ג. וכן בדיקות דם לאיתור עלייה באנזימים כגון CPK‏ (Creatine phosphokinase) וטרופונין, שעלייתם עשויה להעיד על פגיעה בשריר הלב.
בדיקת א.ק.ג. במטופל בזמן התקף של תעוקת לב על שם פרינצמטאל, עשויה להראות עלייה של מקטע ST. עלייה זו אופיינית גם לאוטם שריר הלב ואינה אופיינית לתעוקת לב רגילה, שם תופיעה לעיתים צניחה של מקטע ST אך לא עלייה. תעוקה על שם פרינצמטאל מתאפיינת בהיעלמות של הסימפטומים וחזרה של מקטע ST לגובהו התקין לאחר טיפול תוך ורידי או תת-לשוני באמצעות ניטרוגליצרין.
בחלק מהמקרים, ובמיוחד במצבים של התקף ארוך, תהיה עלייה קטנה במרקרים הקרדיאליים המעידים על נזק בשריר הלב.
מדד הזהב לאבחנה של תעוקת לב על שם פרינצמטאל, הוא ביצוע אנגיוגרפיה וצפייה בעורקים הכליליים לפני ואחרי הזרקה של תרופות הגורמות לכיווץ של כלי הדם, כדוגמת ארגונובין או אצטילכולין. אם לאחר הזרקת התרופות חל כיווץ משמעותי בעורקים המעורבים, ניתן לאבחן כי החולה סובל מתעוקת לב על שם פרינצמטאל. חלק מהמומחים דורשים כיווץ של 90 אחוזים או יותר ואחרים דורשים כיווץ של 70 אחוזים או יותר. באופן טיפוסי הכיווץ חולף לחלוטין לאחר טיפול מהיר בניטרוגליצרין.
אחוז גדול מהחולים הסובלים מתעוקת לב על שם פרינצמטאל עשויים לחוות התקפים א-סימפטומטיים של כיווץ כלילי, שיתבטאו אך ורק בתרשים הא.ק.ג.. חולים אלו עלולים לפתח הפרעות קצב מסכנות חיים ובשל כך יידרשו לעיתים לניטור אמבולטורי של קצב הלב באמצעות מכשירים כדוגמת מוניטור הולטר.
טיפול > טיפול בהתקף אקוטי

תרופת הבחירה במקרים של תעוקת לב על שם פרינצמטאל היא ניטרוגליצרין תת-לשוני, או במקרים קשים יותר - תוך-ורידי. ההקלה בסימפטומים במתן תוך-ורידי היא כמעט מיידית ואילו במתן תת-לשוני הקלה צפויה בתוך דקה עד חמש דקות.
טיפול > טיפול מניעתי

על מנת למנוע התקפים של כיווץ כלילי, מומלץ לסובלים מתעוקת לב על שם פרינצמטאל להימנע מפעולות ומצבים הידועים כמעוררי התקף כדוגמת מצבי לחץ נפשי וחרדה, היפרוונטילציה, חשיפה לקור, מאמץ גופני חריג בשעות הבוקר ועישון מוצרי טבק. מטופלים שהפסיקו לעשן דיווחו על צמצום משמעותי בכמות ההתקפים. כמו כן על מטופלים אלו להימנע מצריכת התרופות והחומרים הידועים כמעוררי התקף.
חולים הסובלים מתסמינים לעיתים רחוקות ובעיקר בזמן ביצוע פעולות ידועות מראש, יכולים ליטול טבליות של ניטרוגליצרין תת-לשוני 3–5 דקות בטרם ביצוע הפעולה הבעייתית. עם זאת, רוב החולים סובלים מתסמינים לעיתים קרובות יותר ולא תמיד בהקשר לפעולה מסוימת אותה הם מבצעים, על כן יידרשו לרוב חולים אלה לנטילת תרופות קבועות למניעת כיווץ של כלי הדם. חוסמי תעלות סידן מהווים את הקו הטיפולי הראשון הניתן לחולים אלו. התרופות הנמצאות בשימוש הן מקבוצת הדיהידרופירידינים כמו ניפדיפין ואמלודיפין או חוסמי תעלות סידן מסוג אחר כמו ורפמיל ודיליטאזם. במקרים בהם שימוש בסוג אחד של חוסמי תעלות סידן אינו מונע לחלוטין את הופעת ההתקפים, ניתן לשלב שני סוגים. אפשרות נוספת היא לשלב בין חוסמי תעלות סידן לבין שימוש בניטרוגליצרין ארוך טווח כדוגמת איזוסורביד דיניטראט או בניטרוגליצרין קצר טווח בעת הופעה של התקף. חסרונו של הניטרוגליצרין הוא שכאשר הוא נמצא בשימוש תדיר, חולים רבים מפתחים עמידות להשפעתו. אחת השיטות להימנע מעמידות זו היא נטילה של ניטרוגליצרין ארוך טווח בהפרשים של 12–14 שעות בין מנה למנה.
כ-20 אחוזים מהחולים יסבלו מסימפטומים גם בשילוב של חוסמי תעלות סידן וניטרוגליצרין. אם בנוסף להתקפי הכיווץ הכלילי סובלים חולים אלו גם מהיצרות טרשתית משמעותית בעורקים הכליליים, הנחה של תומכן (סטנט) בעורקים הכליליים המוצרים עשויה לסייע בשיפור התסמינים. לחולים שאינם סובלים מהיצרות טרשתית הנחת תומכן אינה מומלצת. חולים אלו יכולים להיעזר בתרופות נוספות שהמחקר בהן אינו מלא, אך קיימות עדויות לכך שהן מסייעות במקרים של כיווץ כלילי, ביניהן תרופות ממשפחת הסטטינים, ממשפחת Rho-kinase inhibitors וכן חוסמי הרצפטור אלפא 1 כמו פרזוסין.
טיפול > סיבוכים

הסיבוך המסוכן ביותר של תעוקת לב על שם פרינצמטאל הוא התפתחות של הפרעות קצב קטלניות הנגרמות כתוצאה מאיסכמיה של שריר הלב בזמן התקף תעוקתי. חולים שתועדו אצלם הפרעת קצב מסוג זה, או שסובלים מהתעלפויות חוזרות, נדרשים להשתלה של דפיברילטור פנימי, קוצב לב, או שניהם יחד, על מנת לטפל בהפרעות קצב אפשריות ולהשיב את הלב למקצבו התקין.
סיבוך אפשרי חמור נוסף של תעוקה על שם פרינצמטאל הוא אוטם שריר הלב שעלול לגרום לאי ספיקת לב חריפה ולשוק קרדיוגני. הטיפול בסיבוך זה הוא אותו הטיפול שניתן לחולים עם אוטם שריר הלב על רקע אחר. עם זאת, הנחת תומכן במצב זה מומלצת רק אם נמצאה היצרות טרשתית משמעותית בעורקים הכליליים.
ראו גם

תסמונת הלב השבור
1933 בברית המועצות

| 0 | 1 | 2 | 3 |
| --- | --- | --- | --- |
| «««  1932   1931  1930 | דגל רוסיה | 1933  בברית המועצות |  »»»  1934   1935  1936 |
כל ערכי השנים בברית המועצות אירועים בולטים בעולם ב-1933 לוח שנה של שנת 1933
1933 בברית המועצות הייתה שנה בה נחגגה השנה ה-16 למהפכת אוקטובר.
הנהגה

ראש הממשלה - ויאצ'סלב מולוטוב
יושב ראש הוועד הפועל המרכזי - מיכאיל קלינין
מעשית, יוסיף סטלין בתפקיד המזכיר הכללי של המפלגה הבולשביקית מרכז בידיו את השלטון במדינה.
אירועים בולטים

1 בינואר – הסדרה בחוק של יום עבודה של 7 שעות.
12 בינואר – קבלת החלטה על טיהור המפלגה הקומוניסטית של ברית המועצות. כתוצאה מטיהור, מספר חברי המפלגה הוקטן מ-3.5 מיליון חברים בינואר 1933 ל-2.35 מיליון בינואר 1935.
19 בינואר – הקולחוזים חויבו לספק דגנים למדינה בהתאם להיקף ומחיר שנקבע מראש על ידי המדינה.
12 במרץ – מעצר במוסקבה של 6 אזרחי בריטניה ו-20 אזרחים סובייטים בהאשמה בריגול. תוך חודש החל משפט שהסתיים בגירוש 4 אזרחים אנגלים.
14 במרץ פרסום החלטה של הוועד המרכזי של המפלגה על האחריות של עובדי הממשלה על פעולות נגד קידום הכלכלה. תוך זמן קצר בכל משרדי הממשלה התגלו מתנגדי המדיניות הממשלתית שהואשמו בפעילות חתרנית.
12 באפריל – תחילת משפט מהנדסים שנעצרו במרץ. התקיים עד ל-18 באפריל
מאי – אוגוסט - פרשת נאזין. קבוצת מגורשים הושארה באי בודד ללא אמצעי מחייה. תוך מספר חודשים נפטרו כ-4000 אנשים.
יוני – ביטול קומיסריון לענייני העבודה. תפקידיו הועברו לאיגודים המקצועיים שהפכו לחלק של הממסד הממשלתי.
1 ביוני – הקמת הצי הצפוני.
1 ביולי – תחילת ייצור במפעל לטרקטורים בצ'ליאבינסק.
7 ביולי – התאבדות של ראש המפלגה באוקראינה. טיהור מסיבי של ראשי המפלגה המקומיים.
15 ביולי – תחילת ייצור במפעל למכונות בסברדלובסק
2 באוגוסט – הפתיחה הרשמית של תעלת בלומורקנאל אשר נבנתה על ידי אסירי גולאג וחיברה לראשונה בין הים הלבן והים הבלטי בקרבת סנקט פטרבורג. חפירת התעלה עלתה בחייהם של למעלה מ-100,000 אסירי גולאג.
2 בספטמבר – חתימת הסכם ידידות עם איטליה.
15 בנובמבר – תחילת ייצור במפעל פלדה בזפוריז'יה.
15 בנובמבר – קבלת החלטה על הפסקת מכירת מוצגים של מוזיאונים שונים ללא אישור של ועדה מיוחדת.
16 בנובמבר – חידוש יחסים דיפלומטיים עם ארצות הברית.
25 בנובמבר – שיגור טיל רוסי ראשון.
12 בדצמבר – מקסים ליטבינוב וויאצ'סלב מולוטוב מזהירים על הסכנות במשטר החדש בגרמניה. הקפאת יחסים ושיתוף פעולה צבאי בין המדינות
אירועים בולטים > תקופה בתולדות ברית המועצות

במהלך השנים 1932–1933 התרחש רעב המוני באוקראינה (אשר זכה לכינוי "הולודומור") שבמהלכו מתו עד כ-7 מיליון אנשים.
נולדו

3 בינואר – אולג מקארוב, קוסמונאוט סובייטי (נפטר ב-2003)
14 באפריל – בוריס סטרוגצקי, סופר סובייטי ממוצא יהודי (נפטר ב-2012)
12 במאי – אנדריי ווזנסנסקי, משורר סובייטי (נפטר ב-2010)
19 ביוני – ויקטור פצאייב, קוסמונאוט סובייטי (נפטר ב-1971)
9 ביולי – אלם קלימוב, במאי קולנוע סובייטי (נפטר ב-2003)
13 באוקטובר – מארק זכרוב, במאי קולנוע ותיאטרון סובייטי (נפטר ב-2019)
10 בספטמבר – יבגני כרונוב, קוסמונאוט סובייטי (נפטר בשנת 2000)
12 בספטמבר – טטיאנה דורונינה, שחקנית סובייטית
נפטרו

28 במרץ – פרידריך צנדר, מדען טילים סובייטי ממוצא גרמני (נולד ב-1887)
7 ביולי – ניקולאי סקריפניק, מדינאי סובייטי ממוצא אוקראיני (נולד ב-1872)
5 באוקטובר – ניקולאי יודניץ', מצביא רוסי, מראשי הצבא הלבן (נולד ב-1862)
2 בנובמבר – אלכסנדר סיביריאקוב, סוחר ומגלה ארצות רוסי (נולד ב-1849)
26 בדצמבר – אנטולי לונצ'ארסקי, סופר ומדינאי סובייטי (נולד ב-1875)
מפת תעלת בלומורקנאל
הרעב ההמוני בברית המועצות, 1933. התחומים בהם ההשפעה של הרעב ההמוני היו הקשים ביותר מסומנים שחור.
ניקולאי יודניץ'
1932 בברית המועצות

| 0 | 1 | 2 | 3 |
| --- | --- | --- | --- |
| «««  1931   1930  1929 | דגל רוסיה | 1932  בברית המועצות |  »»»  1933   1934  1935 |
כל ערכי השנים בברית המועצות אירועים בולטים בעולם ב-1932 לוח שנה של שנת 1932
1932 בברית המועצות הייתה שנה בה נחגגה השנה ה-15 למהפכת אוקטובר.
הנהגה

ראש הממשלה - ויאצ'סלב מולוטוב
יושב ראש הוועד הפועל המרכזי - מיכאיל קלינין
מעשית, יוסיף סטלין בתפקיד המזכיר הכללי של המפלגה הבולשביקית מרכז בידיו את השלטון במדינה.